               AN COIMISIÚN EORPACH
            An Bhruiséil,12.4.2021
            COM(2021) 180 final
            2021/0096(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh i gCoiste Stiúrtha Réigiúnach an Chomhphobail Iompair a mhéid a bhaineann le hábhair áirithe riaracháin agus foirne le haghaidh an Chomhphobail Iompair

               MEABHRÁN MÍNIÚCHÁIN

               1.Ábhar an togra

               Baineann an togra seo le cinneadh lena leagtar síos an seasamh atá le glacadh thar ceann an Aontais Eorpaigh sa Choiste Stiúrtha Réigiúnach, coiste a bunaíodh faoin gConradh lena mbunaítear an Comhphobal Iompair (‘TCT’) i ndáil le cinntí a bhaineann le roinnt ábhair riaracháin a bhfuil sé beartaithe iad a ghlacadh ag an gCoiste Stiúrtha Réigiúnach: 1) aisíocaíocht ar speansais arna dtabhú ag daoine ó lasmuigh de Bhuanrúnaíocht an Chomhphobail Iompair, a dtugtar cuireadh dóibh páirt a ghlacadh i gcruinnithe den Chomhphobal Iompair, 2) aisíocaíocht le foireann Bhuanrúnaíocht an Chomhphobail Iompair i ndáil le costais taistil agus athshuímh ar dhul i mbun dualgas dóibh agus ar fhoirceannadh seirbhíse, agus 3) ranníocaíocht an Chomhphobail Iompair le hárachas sláinte, dífhostaíochta, pinsin agus míchumais le haghaidh fhoireann Bhuanrúnaíocht an Chomhphobail Iompair.

               2.Comhthéacs an togra

               2.1.An Conradh lena mbunaítear an Comhphobal Iompair

               Is páirtí é an tAontas Eorpach sa Chonradh um an gComhphobal Iompair, conradh a bhí á chur i bhfeidhm go sealadach ó 2017 agus a tháinig i bhfeidhm an 1 Bealtaine 2019
                  1
               .

               2.2.An Coiste Stiúrtha Réigiúnach

               Bunaítear an Coiste Stiúrtha Réigiúnach le hAirteagal 24 den Chonradh um an gComhphobal Iompair. Tá sé freagrach as riar agus cur chun feidhme cuí an Chonartha um an gComhphobal Iompair. Chun na críche sin, déanann sé moltaí agus cinntí sna cásanna sin dá bhforáiltear sa Chonradh um an gComhphobal Iompair. Go sonrach, déanann an Coiste Stiúrtha Réigiúnach an méid seo a leanas:

               (a) ullmhaíonn sé obair na Comhairle Aireachta,

               (b) déanann sé cinntí maidir le coistí teicniúla a bhunú,

               (c) déanann sé moltaí agus cinntí i gcomhréir leis an gConradh um an gComhphobal Iompair,

               (d) a mhéid a bhaineann le gníomhartha nuaghlactha de chuid an Aontais, déanann sé beart de réir mar is iomchuí, go háirithe trí Iarscríbhinn I a ghabhann leis an gConradh um an gComhphobal Iompair a athbhreithniú,

               (e) ceapann sé Stiúrthóir na Buanrúnaíochta tar éis dul i gcomhairle leis an gComhairle Aireachta,

               (f) féadfaidh sé Leas‑Stiúrthóir amháin nó níos mó a cheapadh ar an mBuanrúnaíocht,

               (g) leagann sé síos rialacha na Buanrúnaíochta,

               (h) féadfaidh sé, trí bhíthin cinnidh, leibhéal na ranníocaíochtaí buiséid a athbhreithniú,

               (i) glacann sé buiséad bliantúil an Chomhphobail Iompair,

               (j) glacann sé an cinneadh lena sonraítear an nós imeachta le haghaidh an buiséad a chur chun feidhme, cuntais a thíolacadh agus a iniúchadh agus cigireacht a dhéanamh,

               (k) déanann sé cinntí faoi dhíospóidí a chuireann na Páirtithe Conarthacha ina láthair,

               (l) glacann sé prionsabail ghinearálta sa réimse a bhaineann le rochtain ar dhoiciméid, i ndáil le doiciméid atá i seilbh comhlachtaí a bunaíodh leis an gConradh um an gComhphobal Iompair nó a bunaíodh faoin gConradh sin,

               (m) glacann sé tuarascálacha bliantúla a chuirtear faoi bhráid na Comhairle Aireachta, maidir le cur chun feidhme an Ghréasáin Chuimsithigh,

               (n) i leith gníomhartha áirithe de chuid an Aontais, bunaíonn sé teorainneacha ama agus bealaí i dtaca le trasuí na ngníomhartha sin ag Páirtithe Oirdheisceart na hEorpa.

               2.3.Na gníomhartha atá beartaithe ag an gCoiste Stiúrtha Réigiúnach

               Glacfaidh an Coiste Stiúrtha Réigiúnach cinntí maidir le 1) aisíocaíocht ar speansais arna dtabhú ag daoine ó lasmuigh de Bhuanrúnaíocht an Chomhphobail Iompair, a dtugtar cuireadh dóibh páirt a ghlacadh i gcruinnithe den Chomhphobal Iompair, 2) aisíocaíocht le foireann Bhuanrúnaíocht an Chomhphobail Iompair i ndáil le costais taistil agus athshuímh ar dhul i mbun dualgas dóibh agus ar fhoirceannadh seirbhíse, agus 3) ranníocaíocht an Chomhphobail Iompair le hárachas sláinte, dífhostaíochta, pinsin agus míchumais le haghaidh fhoireann Bhuanrúnaíocht an Chomhphobail Iompair.

               Na cinntí atá beartaithe, beidh siad ceangailteach ó thaobh dlí de ar na páirtithe i gcomhréir le hAirteagal 25(1) den Chonradh um an gComhphobal Iompair.

               3.An seasamh atá le glacadh thar ceann an Aontais

               Chun an Conradh um an gComhphobal Iompair a chur chun feidhme agus le haghaidh bainistiú cuí ar an mBuanrúnaíocht, is gá go nglacfaidh an Coiste Stiúrtha Réigiúnach na cinntí sin. Mar gur páirtí sa Chonradh um an gComhphobal Iompair é an tAontas, is gá seasamh an Aontais a bhunú.

               4.Bunús dlí

               4.1.Bunús dlí don nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí ón gComhairle lena leagtar síos ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Áirítear ar na ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla acu de bhua rialacha an dlí idirnáisiúnta lena rialaítear an comhlacht i gceist. Áirítear orthu sin, freisin, ionstraimí nach bhfuil éifeacht cheangailteach leo faoin dlí idirnáisiúnta, ach ‘a d’fhéadfadh tionchar cinntitheach a imirt ar ábhar na reachtaíochta a ghlacfaidh reachtóir an Aontais Eorpaigh’
                  2
               .

               4.1.2.An cur i bhfeidhm maidir leis an gcás seo

               Is comhlacht a bunaíodh le comhaontú, mar atá an Conradh um an gComhphobal Iompair, é an Coiste Stiúrtha Réigiúnach.

               Is gníomhartha a bhfuil éifeachtaí dlíthiúla leo na gníomhartha atáthar ag iarraidh ar an gCoiste Stiúrtha Réigiúnach a ghlacadh. I gcomhréir le hAirteagal 30 den Chonradh um an gComhphobal Iompair, tugtar de chumhacht don Choiste Stiúrtha Réigiúnach rialacha na Buanrúnaíochta a leagan síos, go háirithe le haghaidh dálaí oibre fhoireann na Rúnaíochta. Faoi Airteagal 35 den Chonradh um an gComhphobal Iompair, tugtar de chumhacht don Choiste Stiúrtha Réigiúnach cinntí a ghlacadh lena sonraítear an nós imeachta um chur chun feidhme an bhuiséid. De thoradh a gcineáil, agus mar ábhar dlí idirnáisiúnta lena rialaítear an Coiste Stiúrtha Réigiúnach, tá eilimintí sna rialacha sin a dhéanann difear do sheasamh dlíthiúil na bpáirtithe sa Chonradh um an gComhphobal Iompair agus, dá bhrí sin, do sheasamh dlíthiúil an Aontais freisin. Dá bharr sin, ní mór a mheas gur rialacha iad a bhfuil éifeachtaí dlí leo.

               Ní dhéantar creat institiúideach an Chonartha um an gComhphobal Iompair a fhorlíonadh ná a leasú leis na gníomhartha atá beartaithe.

               Dá bhrí sin, is é Airteagal 218(9) CFAE an bunús dlí don nós imeachta le haghaidh an chinnidh atá beartaithe.

               4.2.Bunús dlí substainteach

               4.2.1.Prionsabail

               I dtaca leis an mbunús dlí substainteach le haghaidh cinneadh faoi Airteagal 218(9) CFAE, braitheann sé go príomha ar chuspóir agus inneachar an ghnímh atá beartaithe agus a nglactar seasamh ina leith thar ceann an Aontais. Má tá dhá aidhm leis an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a aithint mar phríomhaidhm nó mar phríomh‑chomhpháirt, agus nach bhfuil san aidhm nó sa chomhpháirt eile ach fo-aidhm nó fo-chomhpháirt, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, is é sin ar an mbunús dlí nach foláir a bheith leis an bpríomhaidhm nó leis an bpríomh‑chomhpháirt.

               Maidir le gníomh atá beartaithe a bhfuil roinnt cuspóirí éagsúla á saothrú leis san am céanna, nó a bhfuil roinnt comhpháirteanna éagsúla ann, ar cuspóirí nó comhpháirteanna iad a bhfuil dlúthnasc doscartha eatarthu gan aon cheann acu a bheith teagmhasach le hais an ceann eile, ní mór, ar bhonn eisceachtúil, na boinn chomhfhreagracha dlí ar fad a áireamh sa bhunús substainteach dlí atá leis an gcinneadh faoi Airteagal 218(9) de CFAE.

               4.2.2.An cur i bhfeidhm maidir leis an gcás seo

               Na gníomhartha atá beartaithe, tá siad riachtanach chun go bhfeidhmeoidh an Conradh um an gComhphobal Iompair mar is cuí. Dá réir sin, leis an gConradh um an gComhphobal Iompair, saothraítear cuspóirí i réimsí an iompair de bhóthar, d’iarnród agus d’uiscebhealaí intíre, ar modhanna iompair iad a chumhdaítear le hAirteagal 91 CFAE, agus i réimse an iompair de mhuir freisin, modh iompair a chumhdaítear le hAirteagal 100(2) CFAE, agus baineann compháirteanna den Chonradh leis an réimsí sin. Ó tá gné chothrománach ar an ngníomh atá beartaithe, baineann an gníomh sin leis na nithe sin go léir.

               Dá bhrí sin, is iad na forálacha seo a leanas an bunús dlí substainteach le haghaidh an chinnidh atáthar a mholadh: Airteagal 91 agus Airteagal 100(2) CFAE.

               4.3.Conclúid

               Ba cheart Airteagal 91 agus Airteagal 100(2) CFAE, i gcomhar le hAirteagal 218(9) CFAE, a bheith ina mbunús dlí le haghaidh an chinnidh atáthar a mholadh.

               5.Foilsiú an ghnímh atá beartaithe

               I gcomhréir le hAirteagal 25(2) den Chonradh um an gComhphobal Iompair, foilseofar na cinntí ón gCoiste Stiúrtha Réigiúnach in Iris Oifigiúil an Aontais Eorpaigh.

               2021/0096 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais Eorpaigh i gCoiste Stiúrtha Réigiúnach an Chomhphobail Iompair a mhéid a bhaineann le hábhair áirithe riaracháin agus foirne le haghaidh an Chomhphobail Iompair

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 91 agus Airteagal 100(2) de, i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Thug an tAontas an Conradh lena mbunaítear an Comhphobal Iompair (‘TCT’) i gcrích le Cinneadh (AE) 2019/392 ón gComhairle
                  3
                agus tháinig sé i bhfeidhm an 1 Bealtaine 2019.

               (2)I gcomhréir le hAirteagal 24 den Chonradh um an gComhphobal Iompair, bunaíodh an Coiste Stiúrtha Réigiúnach chun an Conradh um an gComhphobal Iompair a riar agus a chur chun feidhme mar is cuí. De bhun Airteagail 30 agus 35 den Chonradh um an gComhphobal Iompair, glacfaidh an Coiste Stiúrtha Réigiúnach rialacha maidir le dálaí oibre fhoireann Bhuanrúnaíocht an Chomhphobail Iompair, agus maidir le cur chur feidhme an bhuiséid.

               (3)Glacfaidh an Coiste Stiúrtha Réigiúnach, le linn a chruinnithe i mBealtaine 2021, cinntí maidir le haisíocaíocht ar speansais arna dtabhú ag daoine ó lasmuigh de Bhuanrúnaíocht an Chomhphobail Iompair, a dtugtar cuireadh dóibh páirt a ghlacadh i gcruinnithe den Chomhphobal Iompair; aisíocaíocht le foireann Bhuanrúnaíocht an Chomhphobail Iompair i ndáil le costais taistil agus athshuímh ar dhul i mbun dualgas dóibh agus ar fhoirceannadh seirbhíse; agus ranníocaíocht an Chomhphobail Iompair le hárachas sláinte, dífhostaíochta, pinsin agus míchumais le haghaidh fhoireann Bhuanrúnaíocht an Chomhphobail Iompair. Mura bpléifear leis na hábhair sin le linn an chruinnithe sin, déanfar glacadh na gcinntí sin a sceidealú don chruinniú ina dhiaidh sin.

               (4)Is iomchuí an seasamh atá le glacadh thar ceann an Aontais sa Choiste Stiúrtha Réigiúnach a bhunú, óir tá na cinntí sin riachtanach do dhea‑fheidhmiú Bhuanrúnaíocht an Chomhphobail Iompair agus beidh siad ina gceangal ar an Aontas,

               TAR ÉIS AN CINNEADH SEO A GHLACADH:

               Airteagal 1

               An seasamh atá le glacadh thar ceann an Aontais sa Choiste Stiúrtha Réigiúnach, coiste a bunaíodh faoin gConradh lena mbunaítear an Comhphobal Iompair a mhéid a bhaineann le rialacha a ghlacadh maidir le haisíocaíocht ar speansais arna dtabhú ag daoine ó lasmuigh de Bhuanrúnaíocht an Chomhphobail Iompair, a dtugtar cuireadh dóibh páirt a ghlacadh i gcruinnithe den Chomhphobal Iompair; aisíocaíocht le foireann Bhuanrúnaíocht an Chomhphobail Iompair i ndáil le costais taistil agus athshuímh ar dhul i mbun dualgas dóibh agus ar fhoirceannadh seirbhíse; agus beidh ranníocaíocht an Chomhphobail Iompair le hárachas sláinte, dífhostaíochta, pinsin agus míchumais le haghaidh fhoireann Bhuanrúnaíocht an Chomhphobail Iompair bunaithe ar dhréachtchinntí comhfhreagracha an Choiste Stiúrtha Réigiúnaigh a ghabhann leis an gCinneadh seo.

               Féadfaidh ionadaithe an Aontais laistigh den Choiste Stiúrtha Réigiúnach toiliú le mionathruithe ar na dréachtchinntí sin gan cinneadh eile ón gComhairle.

               Airteagal 2

               Dírítear an Cinneadh seo chuig an gCoimisiún.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Cinneadh ón gComhairle (AE) 2019/392 an 4 Márta 2019 maidir le tabhairt i gcrích, thar ceann an Aontais Eorpaigh, an Chonartha lena mbunaítear an Comhphobal Iompair IO L 71, 13.3.2019, lch. 1

                     (2)

                        Breithiúnas ón gCúirt Bhreithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (3)

                        Cinneadh ón gComhairle (AE) 2019/392 an 4 Márta 2019 maidir le síniú, thar ceann an Aontais Eorpaigh, agus cur i bhfeidhm sealadach an Chonartha lena mbunaítear an Comhphobal Iompair IO L 71, 13.3.2019, lch. 1.

    ---documentbreak---

               AN COIMISIÚN EORPACH
            An Bhruiséil,12.4.2021
            COM(2021) 180 final
            IARSCRÍBHINN
            a ghabhann le
            Togra le haghaidh Cinneadh ón gComhairle
            maidir leis an seasamh atá le glacadh thar ceann an Aontais Eorpaigh i gCoiste Stiúrtha Réigiúnach an Chomhphobail Iompair a mhéid a bhaineann le hábhair áirithe riaracháin agus foirne le haghaidh an Chomhphobail Iompair

               DRÉACHT

               CINNEADH Uimh. 2021/
               Ó CHOISTE STIÚRTHA RÉIGIÚNACH AN CHOMHPHOBAIL IOMPAIR

               an …

               i dtaca le glacadh rialacha maidir le haisíocaíocht ar speansais arna dtabhú ag daoine ó lasmuigh de Bhuanrúnaíocht an Chomhphobail Iompair, a dtugtar cuireadh dóibh páirt a ghlacadh i gcruinnithe den Chomhphobal Iompair

               TÁ COISTE STIÚRTHA RÉIGIÚNACH AN CHOMHPHOBAIL IOMPAIR,

               Ag féachaint don Chonradh lena mbunaítear an Comhphobal Iompair, agus go háirithe Airteagal 35 de,

               TAR ÉIS A CINNEADH MAR A LEANAS:

               Airteagal aonair

               Leagtar amach san Iarscríbhinn na rialacha maidir le haisíocaíocht ar speansais arna dtabhú ag daoine ó lasmuigh de Bhuanrúnaíocht an Chomhphobail Iompair, a dtugtar cuireadh dóibh páirt a ghlacadh i gcruinnithe den Chomhphobal Iompair.

                  Thar ceann an Choiste Stiúrtha Réigiúnaigh

                  An Cathaoirleach

               IARSCRÍBHINN
                  Na rialacha maidir le haisíocaíocht ar speansais arna dtabhú ag daoine ó lasmuigh de Bhuanrúnaíocht an Chomhphobail Iompair, a dtugtar cuireadh dóibh páirt a ghlacadh i gcruinnithe den Chomhphobal Iompair

               1.Raon feidhme

               1.1.Baineann na rialacha sin le rannpháirtithe a dtugtar cuireadh dóibh páirt a ghlacadh i gcruinnithe den Chomhphobal Iompair:

               (a)an Chomhairle Aireachta, an Coiste Stiúrtha Réigiúnach, Coistí Teicniúla, an Fóram Sóisialta;

               (b)an Coiste um an mBuiséad;

               (c)Tascfhórsaí, Grúpaí Comhordúcháin agus comhlachtaí oibre eile a bunaíodh le cinntí nó conclúidí na Comhairle Aireachta, an Choiste Stiúrtha Réigiúnaigh;

               (d)comhdhálacha, cruinnithe, ceardlanna agus fóraim eile, arna n‑eagrú ag Buanrúnaíocht an Chomhphobail Iompair a bhaineann le clár oibre an Chomhphobail Iompair;

               (e)cruinnithe de chineál difriúil arna n‑eagrú laistigh de raon feidhme chur chun feidhme an Chonartha um an gComhphobal Iompair (díospóireachtaí ardleibhéil, ceardlanna etc.);

               (f)nósanna imeachta roghnúcháin do phoist arna bhfoilsiú ag an gComhphobal Iompair (comhaltaí den phainéal roghnúcháin); nó

               (g)nósanna imeachta roghnúcháin do phoist arna bhfoilsiú ag an gComhphobal Iompair (iarratasóirí).

               1.2.I bprionsabal, ní bheidh ach ionadaí amháin in aghaidh an pháirtí is tairbhí (aireacht, údarás rialála, gníomhaireacht, eintiteas etc.) incháilithe le haghaidh aisíocaíochta. Féadfaidh Stiúrthóir Bhuanrúnaíocht an Chomhphobail Iompair (‘an Bhuanrúnaíocht’) imeacht ón riail seo, le cinneadh réasúnaithe, i gcás cruinnithe comhpháirteacha idir roinnt coistí nó meithleacha.

               1.3.Ní aisíocfar ach costais taistil agus lóistín. Ní íocfar aon liúntas laethúil ina dteannta sin.

               2.Costais taistil

               2.1.Beidh na rannpháirtithe ar fad a dtugtar cuireadh dóibh i dteideal aisíocaíocht le haghaidh speansais an taistil ón áit a shonraítear ar a gcuireadh (seoladh baile nó seoladh oibre) chuig áit an chruinnithe, ar an modh iompair is iomchuí agus fad slí an turais á chur san áireamh. Go ginearálta, taisteal d’iarnród den dara grád a bheidh i gceist i gcás turas is lú ná 400 km (aon bhealach amháin, de réir an achair oifigiúil d’iarnród) agus aerthaisteal den ghrád barainne i gcás achair 400 km nó níos mó.

               2.2.Déanfaidh Stiúrthóir na Buanrúnaíochta iarracht chun a áirithiú go n‑eagrófar na cruinnithe ar bhealach go mbeidh na rannpháirtithe in ann leas a bhaint as na rátaí taistil is barrainní.

               2.3.Ní aisíocfar na speansais taistil ach nuair a chuirfear bundoiciméid tacaíochta ar fáil.

               2.4.I gcás nach mbeidh modh iompair d’aer nó d’iarnród ar fáil nó nach mbeidh sé costéifeachtach, údarófar taisteal de bhus nó de ghluaisteán.

               2.5.Is ag ráta EUR 0.22 in aghaidh an km a aisíocfar an costas a ghabhfaidh le taisteal d’fheithicil príobháideach.

               2.6.Ní dhéanfar táillí tacsaí a aisíoc ach amháin mura bhfuil aon iompar áitiúil ar fáil.

               2.7.Aisíocfar costais taistil suas le EUR 700.

               3.Lóistín

               3.1.Rannpháirtithe a dtugtar cuireadh dóibh nach mbeidh de rogha acu ach oíche amháin nó níos mó a chaitheamh san áit a mbeidh an cruinniú ar siúl, toisc amanna na gcruinnithe a bheith ar neamhréir le hamanna na n‑eitiltí nó na dtraenacha, beidh siad i dteideal aisíocaíocht a fháil ar chostais lóistín, suas le EUR 120 in aghaidh na hoíche. Ní fhéadfaidh an líon oícheanta a bheith níos mó ná an líon laethanta cruinnithe + 1.

               3.2.D’fhéadfaí aisíocaíocht a fháil ar chostais oíche bhreise ar bhonn eisceachtúil, faoi réir formheas a fháil roimh ré ó Stiúrthóir na Buanrúnaíochta, más rud é go mbeadh an rannpháirtí ar tugadh cuireadh dó in ann laghdú a fháil ar chostas an iompair ar fiú níos mó é ná costas na hoíche breise má chuirtear fad leis an tréimhse fanachta.

               3.3.Ní aisíocfar ach costais lóistín. Ní aisíocfar aon chaiteachas eile a bhaineann leis an tréimhse fanachta ag an óstán (idirlíon, teileafón, fótachóipeáil, mionbheár, bricfeasta nach bhfuil san áireamh, etc.).

               4.Ceannach ticéad agus lóistín

               4.1.I bprionsabal, cuirfidh na rannpháirtithe ar tugadh cuireadh dóibh, mar a shainmhínítear i bpointe (a) go pointe (e) d’Airteagal 1.1, a dticéid agus a lóistín féin in áirithe. Déanfar na háirithintí a luaithe is féidir ionas gur féidir an táille/ráta is eacnamaíche a fháil. Beidh réamhíocaíocht caiteachais, lena n‑áirítear taisteal agus/nó lóistín atá curtha in áirithe ag Buanrúnaíocht an Chomhphobail Iompair, teoranta do chásanna eisceachtúla agus beidh sí faoi réir fhorálacha Airteagal 6.

               4.2.I gcás rannpháirtithe mar a shainmhínítear faoi phointe (f) agus faoi phointe (g) d’Airteagal 1.1, is í an Bhuanrúnaíocht a dhéanfaidh na socruithe taistil agus lóistín.

               5.Nós Imeachta Aisíocaíochta

               5.1.Déanfar iarraidh ar aisíocaíocht taistil a chur isteach i bhformáid leictreonach chuig an mBuanrúnaíocht 15 lá féilire ar a dhéanaí tar éis dháta an chruinnithe atá i gceist.

               5.2.Úsáidfear an fhoirm i bhFoscríbhinn 1. Beidh doiciméid tacaíochta ag gabháil leis an iarraidh mar fhianaise ar na costais arna dtabhú, is é sin ticéid (ticéid iompair phoiblí san áireamh) agus sonraisc nó, i gcás áirithintí ar líne, asphrionta na háirithinte leictreonaí agus cártaí bordála don turas amach. Ní mór grád an taistil, an t‑am taistil agus an méid a íocadh a bheith léirithe sna doiciméid a chuirfear ar fáil. Ní dhéanfar aon aisíocaíocht i gcás nach gcuirtear tacar iomlán sonrasc ar fáil.

               5.3.Déanfar aon chomhfhreagras gaolmhar maidir leis na hábhair aisíocaíochta a sheoladh i scríbhinn chuig: finance@transport‑community.org

               5.4.Is trí aistriú bainc amháin a dhéanfar aisíocaíochtaí.

               5.5.Déanfar aisíocaíocht in Euro le cuntas bainc sonraithe na hinstitiúide nó na heagraíochta lena n‑ainmneofar rannpháirtí an chruinnithe. Beidh feidhm ag an ráta malairte a mbeidh feidhm aige ar dháta an chruinnithe.

               5.6.Ní fhéadfar aisíocaíocht a dhéanamh i gcuntas bainc príobháideach an rannpháirtí ar tugadh cuireadh dóibh ach amháin ar iarratas i scríbhinn ón institiúid nó ón eagraíocht lena n‑ainmnítear an rannpháirtí.

               5.7.Beidh an méid seo a leanas sna mionsonraí cuntais bainc atá le tíolacadh: ainm an tairbhí (sealbhóir cuntais), seoladh shealbhóir an chuntais, ainm bainc, uimhir cuntais bainc (IBAN), Cód Swift (BIC).

               6.Réamhíocaíochtaí ar speansais taistil agus lóistín

               6.1.Féadfaidh Stiúrthóir na Buanrúnaíochta a chinneadh, ar bhonn iarraidh arna cur faoina bhráid i scríbhinn ón institiúid nó ón eagraíocht ainmniúcháin, cé acu atá nó nach bhfuil réamhíocaíocht ar chostais taistil agus lóistín do rannpháirtithe, mar a shainmhínítear faoi Airteagal 1.1, pointí (a) go (e), le déanamh.

               6.2.Cuirfear an iarraidh ar réamhíocaíocht faoi bhráid na Buanrúnaíochta i scríbhinn chuig an seoladh ríomhphoist tiomnaithe finance@transport‑community.org, 21 lá féilire ar a laghad roimh dháta an chruinnithe. Úsáidfear an fhoirm i bhFoscríbhinn 2. Má chuirtear iarraidh den sórt sin isteach go déanach, féadfaidh sé a bheith ina údar leis an iarraidh a dhiúltú.

               6.3.Tar éis iarraidh a fhormheas, agus i gcomhréir leis an dréachtchlár oibre don chruinniú, déanfaidh an Bhuanrúnaíocht an taisteal agus an lóistín don rannpháirtí i gceist a chur in áirithe. Seolfaidh an Bhuanrúnaíocht trí ríomhphost na dearbhuithe áirithinte le haghaidh an ticéid agus an lóistín chuig an rannpháirtí ar tugadh cuireadh dó.

               6.4.Agus iarratas á dhéanamh ar réamhíocaíocht ar chaiteachais taistil, geallann an rannpháirtí páirt a ghlacadh sa chruinniú i dtrácht.

               6.5.I gcás nach mbeidh an rannpháirtí ar tugadh cuireadh dó in ann páirt a ghlacadh sa chruinniú – ar chúiseanna nach bhfuil inchurtha go díreach i leith an Chomhphobail Iompair – slánóidh an institiúid nó an eagraíocht ainmniúcháin an Bhuanrúnaíocht as na costais arna dtabhú i ndáil le heagrú an turais (e.g. costais ticéad a cuireadh in áirithe, lena n‑áirítear táillí cealaithe, etc.).

               7.Forálacha riaracháin agus críochnaitheacha

               7.1.Beidh Stiúrthóir na Buanrúnaíochta freagrach as cur chun feidhme cuí na Rialacha seo.

               7.2.Coinneoidh an Bhuanrúnaíocht, ar feadh tréimhse 5 bliana, na taifid, na doiciméid agus an fhianaise a bhaineann leis an aisíocaíocht, lena n‑áirítear doiciméid a bhaineann le láimhseáil eisceachtúil.

               7.3.Cuirfear na Rialacha seo ar fáil go poiblí ar shuíomh gréasáin an Chomhphobail Iompair tráth a nglactha.

               FOSCRÍBHINN 1 – IARRAIDH AR AISÍOCAÍOCHT TAISTIL

                        1. SONRAÍ AN CHRUINNITHE

                        Tuairisc ar an gcruinniú:

                        Áit:

                        Dáta:
                              Líon laethanta:

                        2. RANNPHÁIRTÍ

                        SLOINNE:
                              CÉADAINM:

                        INSTITIÚID/EAGRAÍOCHT:
                              TEIDEAL:

                        TÍR:

                        RÍOMHPHOST:
                              TEILEAFÓN:

                        3. SONRAÍ BAINC — cuir IBAN iomlán agus cód SWIFTIBIC ar fáil le do thoil

                        AINM AGUS SEOLADH SHEALBHÓIR AN CHUNTAIS (INSTITIÚID): (sonraigh ainm úinéir/thairbhí an chuntais bainc sa réimse seo)

                        AINM AN BHAINC

                        Uimhir Chuntais

                        Cód SWIFT (BIC)

                        IBAN

                        4. LÓISTÍN

                        Ón:

                        Go dtí an:

                        DÁTAÍ FANACHTA

                        Líon iomlán na n‑oícheanta san óstán (uasráta EUR 120/oíche)

                        Cuir cóip de shonrasc admhála an óstáin i gceangal le do thoil

                        5. SPEANSAIS TAISTIL

                                 Eitleán, traein, bus fad-achair, iompar áitiúil, etc.

                                 Ó

                                 GO

                                 AICME

                                 MÉID

                                 AIRGEADRA

                                 In EUR

                                 An cúrsa taistil

                        Lean ar aghaidh ar bhileog ar leith más gá. Cuir faoi iamh cóip de na hadmhálacha/sonraisc atá ar fáil, lena n‑áirítear pasanna bordála i gcomhair eitiltí/ticéid traenach/bus

                                 GLUAISTEÁN

                                 Ó:

                                 Go:

                                 Go dtí an: (Filleadh)

                                 Cruthúnas ar an achar ceangailte (cóip den bhealach ó Google Maps nó

                                 ViaMichelin.com nó Rome2Rio.com, le cur isteach i bhformáid PDF nó JPG)

                                 KM an dá bhealach:

                                 Iomlán EUR:

                                 TACSAÍ (mura raibh iompar poiblí áitiúil ar fáil) – na hadmhálacha is gá; tá fírinniú breise riachtanach

                                 Méid

                                 Airgeadra

                                 In EUR

                        LÍON IOMLÁN a ÉILÍTEAR in EURO:

                        Nótaí eile:

                        Deimhním gur fíor-ráiteas ar speansais taistil atá tabhaithe agam féin atá san éileamh taistil seo. Níor aisíocadh agus ní chúiteofar na speansais seo ó fhoinse ar bith eile agus níl aon speansais a íocadh nó atá le híoc go díreach ó fhoinse eile curtha isteach agam.

                        Dáta: SÍNIÚ AN RANNPHÁIRTÍ:

               FOSCRÍBHINN 2 – IARRATAS AR RÉAMHÍOCAÍOCHT DE CHAITEACHAS TAISTIL

                        1.Sonraí an Taistealaí — líon isteach GACH réimse marcáilte le {*}, le do thoil

                        Sloinne*:

                        Ainm*:

                        Ainm na heagraíochta/na hinstitiúide*:

                        Feidhm:

                        Uimhir an Phas* (ag teastáil le haghaidh áirithinte):

                        Uimhir Theagmhála:

                        Seoladh ríomhphoist:

                        Teideal agus Áit an Chruinnithe

                        Dátaí an Chruinnithe:

                        Ón:

                        Go dtí an:

                        Bealach Taistil:

                        Ag imeacht ó:

                        Ceann scríbe:

                        2.Iarratas ar Áirithint – cuir tic sa bhosca cuí le do thoil

                        LÓISTÍN  TAISTIL

                        NÓTAÍ TÁBHACHTACHA DO RANNPHÁIRTITHE:

                        •Tá an fhoirm seo mar bhunús do na socruithe taistil a rinne Buanrúnaíocht an Chomhphobail Iompair thar ceann an taistealaí. Déanfaidh oifigeach uachtarach díreach an taistealaí é a fhormheas roimh ré agus cuirfear é i bhfoirm scanta chuig bosca poist na Buanrúnaíochta: finance@transport‑community.org

                        •Is é an taistealaí amháin atá freagrach as cirte na sonraí arna gcur isteach agus ar a bhfuil freagracht iomlán as sonraí neamhiomlána nó earráideacha a d'fhéadfadh a bheith ina gcúis le cealú, le neamhfhéidearthacht taisteal, le hathrú ar shonraí áirithinte agus/nó le táillí gaolmhara breise.

                        •Ní aisíocfar gach costas breise (mionbheár a úsáid san óstán, táillí páirceála, oícheanta breise etc.).

                        •Tá sé d’oibleagáid ar an taistealaí gach pas bordála/ticéad taistil a choinneáil mar chruthúnas taistil agus nuair a fhillfidh sé iarrfar air na cóipeanna scanta a sheoladh chuig an ríomhphost thuasluaite.

                        •Déanfaidh an Bhuanrúnaíocht na socruithe taistil laistigh de na tairiscintí taistil agus lóistín atá ar fáil ar an margadh atá ag teacht le teorainneacha agus rátaí na Rialacha Aisíocaíochta.

                        •Daingníonn an duine thíos-sínithe gurb eol dó an clásal aisíoca a leagtar síos i Rialacha Aisíocaíochta an Chomhphobail Iompair is infheidhme, ina Airteagal. 6.5: I gcás nach mbeidh an rannpháirtí ar tugadh cuireadh dó in ann páirt a ghlacadh sa chruinniú – ar chúiseanna nach bhfuil inchurtha go díreach i leith an Chomhphobail Iompair – slánóidh an institiúid nó an eagraíocht ainmniúcháin an Bhuanrúnaíocht as na costais arna dtabhú i ndáil le heagrú an turais (e.g. costais ticéad a cuireadh in áirithe, lena n‑áirítear táillí cealaithe etc.).

                        Síniú an iarrthóra: _____________

                        Dáta: _______

                        Formheas Cheann na hinstitiúide/na heagraíochta ainmniúcháin: ___________ Dáta: ______

                        3.LE hAGHAIDH ÚSÁID INMHEÁNACH BHUANRÚNAÍOCHT AN CHOMHPHOBAIL IOMPAIR

                        Costais mheasta (in EUR)

                         Infhaighteacht an Bhuiséid

                        Ticéad Eitilte/ Ticéad Traenach/ Gluaisteán

                        TÁ  NÍL

                        Oifigeach Airgeadais & Cuntasaíochta:

                        Lóistín

                        Meastachán ar an gcostas IOMLÁN:

                         FORMHEAS AN STIÚRTHÓRA:

                         Faofa  Gan faomhadh

                        Gealltanas Buiséadach Uimh.:

               DRÉACHT

               CINNEADH Uimh. 2021/
               Ó CHOISTE STIÚRTHA RÉIGIÚNACH AN CHOMHPHOBAIL IOMPAIR

               an …

               maidir le rialacha a ghlacadh i dtaca le haisíocaíocht le foireann Bhuanrúnaíocht an Chomhphobail Iompair i ndáil le costais taistil agus athshuímh ar dhul i mbun dualgas dóibh agus ar fhoirceannadh seirbhíse

               TÁ COISTE STIÚRTHA RÉIGIÚNACH AN CHOMHPHOBAIL IOMPAIR,

               Ag féachaint don Chonradh lena mbunaítear an Comhphobal Iompair, agus go háirithe Airteagail 30 agus 35 de,

               TAR ÉIS A CINNEADH MAR A LEANAS:

               Airteagal aonair

               Leagtar amach san Iarscríbhinn na rialacha maidir le haisíocaíocht le foireann Bhuanrúnaíocht an Chomhphobail Iompair i ndáil le costais taistil agus athshuímh ar dhul i mbun dualgas dóibh agus ar fhoirceannadh seirbhíse.

                  Thar ceann an Choiste Stiúrtha Réigiúnaigh

                  An Cathaoirleach

               Iarscríbhinn

               Rialacha i dtaca le haisíocaíocht le foireann Bhuanrúnaíocht an Chomhphobail Iompair i ndáil le costais taistil agus athshuímh ar dhul i mbun dualgas dóibh agus ar fhoirceannadh seirbhíse

               1.Raon feidhme

               1.1.Tá feidhm ag na rialacha seo maidir leis seo a leanas:

               (a)aisíocaíocht chostais taistil fhoireann Bhuanrúnaíocht an Chomhphobail Iompair faoi réir Rialacháin Foirne an Chomhphobail Iompair (‘an fhoireann’), a gcéilí, agus leanaí cleithiúnacha idir 2 bhliain agus 18 mbliana d’aois, atá ina gcónaí sa teach leo, ar dhul i mbun dualgas dóibh agus ar fhoirceannadh seirbhíse;

               (b)costas aistrithe agus stórála foirne a aisíoc, tar éis dul i mbun dualgas dóibh agus ar fhoirceannadh seirbhíse;

               (c)liúntas suiteála a íoc leis an bhfoireann ar dhul i mbun dualgas dóibh.

               2.Speansais taistil

               2.1.Aisíocfar speansais taistil mar seo a leanas:

               (a)dul i mbun dualgas don duine: ón áit earcaíochta go dtí an áit fostaíochta;

               (b)foirceannadh seirbhíse, ón áit fostaíochta go dtí an áit tionscnaimh, ar choinníoll go bhfuil athrú ar an bpríomháit chónaithe i gceist leis sin agus go ndéantar é laistigh de 3 bliana ó dháta an fhoirceanta.

               2.2.Go ginearálta, is é a bheidh i gceist le modh iompair taisteal d’iarnród den dara grád i gcás turas is lú ná 400 km (aon bhealach amháin, de réir an achair oifigiúil d’iarnród) agus aerthaisteal den ghrád barainne i gcás achair 400 km nó níos mó.

               2.3.Féadfar costais bagáiste sa bhreis a aisíoc suas le 10 kg in aghaidh gach taistealaí incháilithe.

               2.4.Ní aisíocfar na speansais taistil ach nuair a chuirfear bundoiciméid tacaíochta ar fáil.

               2.5.I gcás nach mbeidh modh iompair d’aer nó d’iarnród ar fáil nó nach mbeidh sé costéifeachtach, údarófar taisteal de bhus nó de ghluaisteán.

               2.6.Is ag ráta EUR 0.22 in aghaidh an km a aisíocfar an costas a ghabhfaidh le taisteal d’fheithicil príobháideach.

               2.7.Ní aisíocfar táillí tacsaí.

               3.Speansais Aistrithe

               3.1.Déanfar caiteachais a thabhófar i leith aistriú troscáin agus earraí pearsanta lena n‑áirítear costas árachais in aghaidh gnáthrioscaí (go háirithe bristeacha, gadaíocht, tine etc.) a aisíoc, faoi réir údarú roimh ré ó Stiúrthóir Bhuanrúnaíocht an Chomhphobail Iompair:

               (a)dul i mbun dualgas don duine, bliain amháin ar a mhéad tar éis dheireadh na tréimhse promhaidh: le haghaidh aistriú ón áit chónaithe go dtí an áit fostaíochta. Ní aisíocfar na costais a bhaineann le haistriú a rinneadh sular thosaigh ball foirne sa phost;

               (b)foirceannadh seirbhíse, chun aistriú as an áit fostaíochta go dtí an áit tionscnaimh, nó go dtí áit atá ar an bhfad céanna nó níos giorra ar shiúl.

               3.2.Is liúntas aistrithe cnapshuime nó na speansais arna dtabhú go hiarbhír a bheidh sna costais a bheidh le haisíoc.

               3.3.Aisíocfar na speansais a thabhófar, lena n‑áirítear an costas stórála ar feadh uastréimhse 60 lá agus árachas in aghaidh gnáthrioscaí, laistigh de na teorainneacha seo a leanas:

               (a)8000 kg nó 40 m3 i gcás baill foirne incháilithe a bheidh in éineacht leis an stáisiún dualgais nó a bheidh duine amháin ar a laghad dá dteaghlach in éineacht leo agus iad ag taisteal ar chostas Bhuanrúnaíocht an Chomhphobail Iompair;

               (b)4000 kg nó 30 m3 i gcás baill foirne incháilithe nach mbeidh aon duine dá dteaghlach in éineacht leo agus iad ag taisteal ar chostas Bhuanrúnaíocht an Chomhphobail Iompair;

               (c)is é EUR 6 000 an uasteorainn a bheidh ann d’aisíocaíocht costas aistrithe a thabhófar.

               3.4.Is ar talamh nó ar muir nó ar an modh is buntáistí go heacnamaíoch a dhéanfar an t‑iompar, de réir mar a chinnfidh Stiúrthóir Bhuanrúnaíocht an Chomhphobail Iompair, agus na costais a bhaineann le pacáistiú, boscú, iompar, díphacáil, díphacáistiú agus dleachtanna custaim, más ann dóibh, á gcur san áireamh.

               3.5.Beidh sé de cheangal ar an bhfoireann tairiscintí ó thrí chuideachta aistrithe ar a laghad a chur faoi bhráid Bhuanrúnaíocht an Chomhphobail Iompair lena bhformheas.

               3.6.Is é a bheidh i liúntas aistrithe cnapshuime 30 faoin gcéad de bhuntuarastal an bhaill foirne, le huasteorainn EUR 1 500.

               4.Liúntas suiteála

               4.1.Beidh baill foirne nach mbeidh aon duine dá dteaghlach in éineacht leo agus iad ag taisteal ar chostas na Buanrúnaíochta, i dteideal liúntas suiteála a fháil tráth a gceaptha, liúntas arb ionann é agus méid tuarastail mhíosúil amháin.

               4.2.Beidh baill foirne incháilithe a bheidh duine in éineacht leo ag an stáisiún dualgais nó a bheidh duine amháin ar a laghad dá dteaghlach in éineacht leo agus iad ag taisteal ar chostas na Buanrúnaíochta i dteideal liúntas suiteála a fháil tráth a gceaptha arb ionann é agus dhá thuarastal mhíosúla arna n‑íoc an tráth céanna ag Buanrúnaíocht an Chomhphobail Iompair.

               5.Forálacha riaracháin agus críochnaitheacha

               5.1.Cuirfidh baill foirne Buanrúnaíocht an Chomhphobail Iompair ar an eolas má tá a speansais taistil agus aistrithe agus, i gcás inarb infheidhme, speansais taistil agus aistrithe bhaill dá dteaghlach, clúdaithe go páirteach nó go hiomlán ag tríú páirtí (e.g. údaráis Rialtais, eintiteas a thug an cuireadh, fostóir an chéile, fostóir eile, etc.), agus sa chás sin déanfaidh Buanrúnaíocht an Chomhphobail Iompair an sciar sin amháin de na speansais nach gcumhdaítear leis an tríú páirtí a aisíoc nó a chumhdach.

               5.2.Beidh Stiúrthóir Bhuanrúnaíocht an Chomhphobail Iompair freagrach as cur chun feidhme cuí na Rialacha seo.

               5.3.Coinneoidh Buanrúnaíocht an Chomhphobail Iompair na taifid, na doiciméid agus an fhianaise a bhaineann le haisíocaíocht speansas aistrithe agus taistil agus le híocaíocht liúntas suiteála ar feadh tréimhse 5 bliana.

               5.4.Beidh feidhm ag na rialacha ón lá tar éis a nglactha ag an gCoiste Stiúrtha Réigiúnach.

               5.5.Na baill foirne a chuaigh i mbun dualgas sular glacadh na rialacha sin, beidh siad i dteideal aisíocaíocht ar na speansais taistil agus aistrithe agus íocaíocht liúntais suiteála i gcomhréir leis na rialacha sin, tar éis dóibh doiciméid tacaíochta a thíolacadh maidir leis an gcostas iarbhír a tabhaíodh agus suas go dtí na huasteorainneacha a shainítear.

               5.6.Ag brath ar fhorbairtí i bpraghsanna, féadfaidh Stiúrthóir Bhuanrúnaíocht an Chomhphobail Iompair a mholadh don Choiste Stiúrtha Réigiúnach athbhreithniú a dhéanamh ar na rialacha atá ann faoi láthair.

               5.7.Cuirfear na rialacha reatha ar fáil go poiblí ar shuíomh gréasáin an Chomhphobail Iompair tráth a nglactha.

               DRÉACHT

               CINNEADH Uimh. 2021/
               Ó CHOISTE STIÚRTHA RÉIGIÚNACH AN CHOMHPHOBAIL IOMPAIR

               an …

               maidir le rialacha a ghlacadh i dtaca le ranníocaíocht an Chomhphobail Iompair le hárachas sláinte, dífhostaíochta, pinsin agus míchumais le haghaidh fhoireann Bhuanrúnaíocht an Chomhphobail Iompair

               TÁ COISTE STIÚRTHA RÉIGIÚNACH AN CHOMHPHOBAIL IOMPAIR,

               Ag féachaint don Chonradh lena mbunaítear an Comhphobal Iompair, agus go háirithe Airteagail 30 agus 35 de,

               TAR ÉIS A CINNEADH MAR A LEANAS:

               Airteagal aonair

               Tá na rialacha maidir le ranníocaíocht an Chomhphobail Iompair le hárachas sláinte, dífhostaíochta, pinsin agus míchumais le haghaidh fhoireann Bhuanrúnaíocht an Chomhphobail Iompair leagtha amach san Iarscríbhinn.

                  Thar ceann an Choiste Stiúrtha Réigiúnaigh

                  An Cathaoirleach

               Iarscríbhinn

               Rialacha maidir le ranníocaíocht an Chomhphobail Iompair le hárachas sláinte, dífhostaíochta, pinsin agus míchumais le haghaidh fhoireann Bhuanrúnaíocht an Chomhphobail Iompair

               1.Raon feidhme

               1.1.Beidh feidhm ag na rialacha sin i leith bhaill foirne uile Bhuanrúnaíocht an Chomhphobail Iompair atá faoi réir Rialacháin Foirne an Chomhphobail Iompair (‘an fhoireann’).

               1.2.I gcomhréir le hAirteagal 12(b) de Rialacháin Foirne an Chomhphobail Iompair, leagtar amach sna rialacha sin ranníocaíocht an Chomhphobail Iompair le hárachas sláinte, dífhostaíochta, pinsin agus míchumais le haghaidh na foirne.

               2.Árachas sláinte

               2.1.Tá baill foirne freagrach as scéim árachais sláinte chuí a shocrú ón gcéad lá a cheapfar iad. Cuirfidh baill foirne an Comhphobal Iompair ar an eolas i scríbhinn faoina scéim árachais sláinte laistigh de mhí amháin tar éis a gceaptha.

               2.2.7.8 % a bheidh i ranníocaíocht an Chomhphobail Iompair le hárachas sláinte na mball foirne, arna ríomh ar an meán‑bhuntuarastal a d’íoc Buanrúnaíocht an Chomhphobail Iompair le linn na míosa roimhe sin.

               3.Árachas pinsin

               3.1.Tá baill foirne freagrach as scéim árachais pinsin chuí a shocrú dóibh féin ón gcéad lá a cheapfar iad. Cuirfidh baill foirne an Comhphobal Iompair ar an eolas i scríbhinn faoina scéim árachais pinsin laistigh de mhí amháin tar éis a gceaptha.

               3.2.5 % de bhuntuarastal an bhaill foirne sin a bheidh i ranníocaíocht an Chomhphobail Iompair le hárachas pinsin baill foirne.

               4.Árachas míchumais agus saoil

               4.1.Déanfaidh Buanrúnaíocht an Chomhphobail Iompair baill foirne a árachú i gcás díobhála, tionóisce, breoiteachta ceirde, báis nó míchumais is inchurtha i leith comhlíonadh dualgas oifigiúil.

               5.Árachas dífhostaíochta

               5.1.Tá baill foirne freagrach as árachas dífhostaíochta iomchuí a shocrú ar a gcostas féin.

               6.Forálacha críochnaitheacha

               6.1.Beidh Stiúrthóir na Buanrúnaíochta freagrach as cur chun feidhme cuí na Rialacha seo.

               6.2.Beidh feidhm ag na rialacha sin ón [gcéad lá den mhí féilire tar éis a nglactha].

               6.3.Ag brath ar fhorbairtí i bpraghsanna, féadfaidh Stiúrthóir Bhuanrúnaíocht an Chomhphobail Iompair a mholadh don Choiste Stiúrtha Réigiúnach athbhreithniú a dhéanamh ar na rialacha atá ann faoi láthair.

               6.4.Cuirfear na rialacha reatha ar fáil go poiblí ar shuíomh gréasáin an Chomhphobail Iompair tráth a nglactha.


               AN COIMISIÚN EORPACH
            An Bhruiséil,5.8.2021
            COM(2021) 450 final
            2021/0254(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh sa Chomhairle Idirnáisiúnta Grán a mhéid a bhaineann leis an sainmhíniú ar ‘ghrán’ nó ‘gráin’ faoin gCoinbhinsiún Trádála Gráin, 1995 a leasú

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gcinneadh lena leagtar síos an seasamh atá le glacadh thar ceann an Aontais sa Chomhairle Idirnáisiúnta Grán i dtaca le piseánaigh a chur leis an sainmhíniú ar ‘ghrán’ nó ‘gráin’, rud a bheartaítear a dhéanamh faoin gCoinbhinsiún Trádála Gráin, 1995.

               2.Comhthéacs an togra

               2.1.An Coinbhinsiún Trádála Gráin, 1995

               Tá sé mar aidhm ag an gCoinbhinsiún Trádála Gráin, 1995 (‘an Coinbhinsiún’) an comhar idirnáisiúnta i dtaobh gach gné den trádáil i ngráin a fheabhsú, méadú ar an trádáil idirnáisiúnta i ngráin a chur chun cinn, agus an sreabhadh is saoire agus is féidir a aimsiú le haghaidh na trádála sin. Ina theannta sin, tá sé beartaithe ag an gCoinbhinsiún cur le cobhsaíocht margaí idirnáisiúnta gráin a oiread agus is féidir ar mhaithe le gach ball, cur le slándáil dhomhanda bia, agus fóram a chur ar fáil chun faisnéis a mhalartú agus chun imní na mball maidir le trádáil i ngráin a phlé.

               Tháinig an Coinbhinsiún i bhfeidhm an 1 Iúil 1995.

               Is páirtí é an tAontas Eorpach sa Choinbhinsiún
                  1
               .

               2.2.An Chomhairle Idirnáisiúnta Grán

               Eagraíocht idir-rialtasach is ea an Chomhairle Idirnáisiúnta Grán (‘IGC’), eagraíocht lena ndéantar iarracht na cuspóirí a leagtar síos le hAirteagal 1 den Choinbhinsiún a chomhlíonadh. Go háirithe, tá sé mar aidhm ag an gComhairle Idirnáisiúnta Grán:

               ·an comhar idirnáisiúnta a chur chun cinn i ngach gné den trádáil i ngráin;

               ·forbairt, oscailteacht agus cothroime na trádála idirnáisiúnta in earnáil an ghráin a chur chun cinn;

               ·cur le cobhsaíocht an mhargaidh idirnáisiúnta gráin, le slándáil dhomhanda bia, agus le forbairt tíortha a bhfuil a ngeilleagar ag brath ar dhíolachán tráchtála gráin.

               Déantar iarracht na cuspóirí sin a bhaint amach trí fheabhas a chur ar thrédhearcacht an mhargaidh, agus é sin a dhéanamh trí fhaisnéis a roinnt agus anailís agus comhairliúchán a dhéanamh maidir le forbairtí margaidh agus beartais.

               Tá 30 ball ag an gComhairle Idirnáisiúnta Grán faoi láthair, go leor de na táirgeoirí agus allmhaireoirí gránach is mó ar domhan ina measc. Lasmuigh den Aontas Eorpach agus de bhaill áirithe eile, is iad an Airgintín, an Astráil, Ceanada, an Éigipt, an India, an Ríocht Aontaithe, an Rúis, an tSeapáin, Stáit Aontaithe Mheiriceá agus an Úcráin a cuid ball. Ní baill iad an tSín ná an Bhrasaíl, áfach.

               Tá 2 000 vóta san iomlán ag an 30 ball den Chomhairle Idirnáisiúnta Grán.

               Le haghaidh nósanna imeachta buiséadacha (féach Airteagal 11 den Choinbhinsiún), i.e. chun ranníocaíochtaí bliantúla airgeadais na mball a shocrú, tá 371 vóta in 2020/21 ag an Aontas
                  2
               .

               Le haghaidh na cinnteoireachta, i.e. nuair a bhíonn vótáil ann (féach Airteagal 12 den Choinbhinsiún), dáiltear 1 000 vóta ar na 11 bhall is onnmhairí (an tAontas, le 244 vóta, ina measc) agus 1 000 vóta ar na 19 mball is allmhairí. Ní mór a chur i dtábhacht go bhfeidhmíonn an Chomhairle Idirnáisiúnta Grán, i bprionsabal, ar bhonn an chomhdhearcaidh agus gur annamh ann don vótáil iarbhír.

               Ag cruinnithe na Comhairle Idirnáisiúnta Grán déanann an Coimisiún Eorpach ionadaíocht thar ceann an Aontais Eorpaigh. Is féidir leis na Ballstáit freastal ar chruinnithe na Comhairle Idirnáisiúnta Grán, agus ar Sheisiún den Chomhairle go háirithe.

               2.3.An gníomh atá beartaithe ag an gComhairle Idirnáisiúnta Grán

               An 14 Bealtaine 2021 mhol an Chomhairle Idirnáisiúnta Grán piseánaigh a chuimsiú sa sainmhíniú ar ‘ghrán’ nó ‘gráin’ faoi Airteagal 2(1), pointe (e), den Choinbhinsiún (‘an gníomh atá beartaithe’). Moltar cinneadh na Comhairle Idirnáisiúnta Grán a dhéanamh trí phostbhallóid (i.e. nós imeachta i scríbhinn) agus is é an 31 Deireadh Fómhair 2021 an spriocdháta chun é sin a dhéanamh. I gcás nach seolfadh aon bhall den Chomhairle Idirnáisiúnta Grán aon agóid i scríbhinn, chuirfí piseánaigh leis an sainmhíniú ar ‘ghrán’ nó ‘gráin’ faoi Airteagal 2(1), pointe (e), den Choinbhinsiún agus bheadh éifeacht leis sin ón 1 Samhain 2021.

               De réir an togra, ‘cuimseofar lintilí, piseanna tirime, sicphiseánaigh, pónairí tirime, piseánaigh eile agus a dtáirgí sa sainmhíniú ar ‘ghrán’ nó ‘gráin’ faoi Airteagal 2(1)(e) den Choinbhinsiún Trádála Gráin, 1995’.

               Is é is cuspóir don ghníomh atá beartaithe é a chur ar a cumas don Chomhairle Idirnáisiúnta Grán a hobair rialta dá dtagraítear in Airteagal 3 den Choinbhinsiún a leathnú chun piseánaigh a chuimsiú. Amhail ón 1 Samhain 2021 ba cheart, go háirithe, piseánaigh agus a dtáirgí a chuimsiú sna tuarascálacha rialta, sa mhalartú faisnéise agus sna staidéir speisialta dá dtagraítear in Airteagal 3 den Choinbhinsiún. Ba cheart do Rialtais na mBallstát comhoibriú le Rúnaíocht na Comhairle Idirnáisiúnta Grán trí fhaisnéis ábhartha a sholáthar maidir leis na piseánaigh sin agus a dtáirgí.

               Cé nach leagtar síos rialacha sonracha maidir le nós imeachta na postbhallóide (ná leis an nós imeachta i scríbhinn) sa Choinbhinsiún, ní iarrtar le hAirteagal 14 den Choinbhinsiún, lena mbaineann ‘cinntí ón gComhairle’, go ndéanfaí cinntí mar sin ag Seisiún den Chomhairle.

               3.An seasamh atá le glacadh thar ceann an Aontais

                  Thug an tAontas Eorpach an Coinbhinsiún Trádála Gráin, 1995 i gcrích le Cinneadh 96/88/CE ón gComhairle
                     3
                   go dtí an 30 Meitheamh 1998, agus cuireadh síneadh leis go tráthrialta ó shin i leith. Gach uair, cuirtear síneadh 2 bhliain ar a mhéad leis an gCoinbhinsiún i gcomhréir le hAirteagal 33 den Choinbhinsiún. Cuireadh síneadh leis go deireanach le cinneadh ón gComhairle Idirnáisiúnta Grán an 7 Meitheamh 2021 agus beidh sé i bhfeidhm go dtí an 30 Meitheamh 2023.

                  Nuair a tugadh an Coinbhinsiún i gcrích, cuimsíodh na táirgí seo a leanas sa sainmhíniú ar ‘ghrán’ nó ‘gráin’ faoi Airteagal 2(1), pointe (e): ‘eorna, arbhar Indiach, muiléad, coirce, seagal, sorgam, triteacál agus cruithneacht, agus a dtáirgí’.

                  Ansin, in 2008, chinn baill na Comhairle Idirnáisiúnta Grán rís agus a táirgí a chuimsiú chomh maith sa sainmhíniú ar ‘ghrán’ nó ‘gráin’ le héifeacht ón 1 Iúil 2009. Ina theannta sin, le héifeacht ón 1 Iúil 2013, leathnaíodh an sainmhíniú ar ‘ghrán’ nó ‘gráin’ a thuilleadh chun olashíolta éagsúla a chuimsiú chomh maith, eadhon copra, síol cadáis, eithne pailme, piseanna talún, síol ráibe/canól, pónairí soighe agus síolta lus na gréine agus a dtáirgí.

                  Ba bhall gníomhach den Chomhairle Idirnáisiúnta Grán é an tAontas riamh agus thacaigh sé le leathnú obair na Comhairle Idirnáisiúnta Grán chun anailís a dhéanamh ar mhargadh agus ar fhorbairtí trádála na bpiseánach chomh maith. Go dtí seo, rinneadh é sin ar bhonn ad hoc, faoi réir fhaomhadh chlár oibre bliantúil na Comhairle Idirnáisiúnta Grán.

               Is é is cuspóir don togra seo údarú na Comhairle a lorg don Choimisiún chun vótáil sa Chomhairle Idirnáisiúnta Grán, thar ceann an Aontais Eorpaigh, i bhfabhar piseánaigh a chur leis an sainmhíniú ar ‘ghrán’ nó ‘gráin’ faoi Airteagal 2(1), pointe (e), den Choinbhinsiún le héifeacht ón 1 Samhain 2021. Déanfar an cinneadh foirmiúil sa Chomhairle Idirnáisiúnta Grán maidir leis an togra trí nós imeachta i scríbhinn (postbhallóid), agus is é an 31 Deireadh Fómhair 2021 an spriocdháta a socraíodh chuige sin.

               4.Bunús dlí

               4.1.Bunús dlí nós imeachta

               4.1.1.Prionsabail

               Déantar foráil, le hAirteagal 218(9) den Chonradh ar Fheidhmiú an Aontais Eorpaigh (CFAE), maidir le cinntí lena leagfar síos‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Áirítear i gcoincheap ‘na ngníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht i gceist. Áirítear ann freisin ionstraimí nach bhfuil éifeacht cheangailteach leo faoin dlí idirnáisiúnta, ach ‘a d’fhéadfadh tionchar cinntitheach a imirt ar ábhar na reachtaíochta a ghlacfaidh reachtóir an Aontais Eorpaigh’
                  4
               .

               4.1.2.Cur i bhfeidhm maidir leis an gcás seo

               Is é an éifeacht atá leis an ngníomh atá beartaithe ag an gComhairle Idirnáisiúnta Grán an Coinbhinsiún a leasú trí leathnú an tsainmhínithe ar ‘ghrán’ nó ‘gráin’ faoi Airteagal 2(1), pointe (e), den Choinbhinsiún, ar comhaontú idirnáisiúnta é atá ina cheangal ar an Aontas Dá bhrí sin, tá éifeachtaí dlíthiúla leis an ngníomh atá beartaithe.

               Leis an ngníomh atá beartaithe ní fhorlíontar ná ní leasaítear creat institiúideach an Chomhaontaithe.

               Dá bhrí sin, is é Airteagal 218(9) CFAE an bunús dlí nós imeachta leis an gcinneadh atá beartaithe.

               4.2.Bunús dlí substainteach

               4.2.1.Prionsabail

               An bunús dlí substainteach le cinneadh faoi Airteagal 218(9) CFAE, braitheann sé go príomha ar chuspóir agus ábhar an ghnímh atá beartaithe a bhfuiltear ag glacadh seasamh thar ceann an Aontais ina leith. Má tá dhá aidhm leis an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh‑chomhpháirt agus an ceann eile mar aidhm nó mar chomhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, is é sin an bunús dlí a éilítear de réir na príomhaidhme nó na príomh‑chomhpháirte.

               4.2.2.Cur i bhfeidhm maidir leis an gcás seo

               Is le trádáil i dtáirgí talmhaíochta a bhaineann príomhchuspóir agus príomhábhar an ghnímh atá beartaithe.

               Dá bhrí sin, is é an chéad fhomhír d’Airteagal 207(3) CFAE an bunús dlí substainteach leis an gcinneadh atá beartaithe.

               4.3.Conclúid

               Ba cheart an chéad fhomhír d’Airteagal 207(3) CFAE, i gcomhar le hAirteagal 218(9) CFAE, a bheith ina bunús dlí leis an gcinneadh atá beartaithe.

               5.Foilsiú an ghnímh atá beartaithe

               Ós rud é go leasófar an Coinbhinsiún le gníomh na Comhairle Idirnáisiúnta Grán trí phiseánaigh a chur leis an sainmhíniú ar ‘ghrán’ nó ‘gráin’ faoi Airteagal 2(1), pointe (e), den Choinbhinsiún, is iomchuí an Cinneadh ón gComhairle a fhoilsiú in Iris Oifigiúil an Aontais Eorpaigh tar éis a ghlactha.

               2021/0254 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais Eorpaigh sa Chomhairle Idirnáisiúnta Grán a mhéid a bhaineann leis an sainmhíniú ar ‘ghrán’ nó ‘gráin’ faoin gCoinbhinsiún Trádála Gráin, 1995 a leasú

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(3), i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Thug an tAontas an Coinbhinsiún Trádála Gráin, 1995 (‘an Coinbhinsiún’) i gcrích le Cinneadh 96/88/CE ón gComhairle
                  5
                agus tháinig sé i bhfeidhm an 1 Iúil 1995. Tugadh an Coinbhinsiún i gcrích le haghaidh tréimhse 3 bliana.

               (2)Sainmhínítear in Airteagal 2(1), pointe (e), den Choinbhinsiún an bhrí atá le ‘grán’ nó ‘gráin’ chun críocha an Choinbhinsiúin. Féadfaidh baill na Comhairle Idirnáisiúnta Grán cinneadh a dhéanamh an sainmhíniú sin a leasú i gcomhréir le hAirteagal 32 den Choinbhinsiún.

               (3)An 14 Bealtaine 2021 mhol Rúnaíocht na Comhairle Idirnáisiúnta Grán piseánaigh a chuimsiú sa sainmhíniú ar ‘ghrán’ nó ‘gráin’ faoi Airteagal 2(1), pointe (e), den Choinbhinsiún le héifeacht ón 1 Samhain 2021. De réir an togra, ‘cuimseofar lintilí, piseanna tirime, sicphiseánaigh, pónairí tirime, piseánaigh eile agus a dtáirgí sa sainmhíniú ar ‘ghrán’ nó ‘gráin’ faoi Airteagal 2(1)(e) den Choinbhinsiún Trádála Gráin, 1995’
                  6
               .

               (4)Is iomchuí an seasamh atá le glacadh thar ceann an Aontais sa Chomhairle Idirnáisiúnta Grán a bhunú i dtaca leis an sainmhíniú ar ‘ghrán’ nó ‘gráin’ a leasú faoi Airteagal 2(1), pointe (e), den Choinbhinsiún, toisc gur chun leas an Aontais é cumhdach táirgí na Comhairle Idirnáisiúnta Grán a leathnú trí phiseánaigh a chur leis an sainmhíniú ar ‘ghrán’ nó ‘gráin’.

               TAR ÉIS AN CINNEADH SEO A GHLACADH:

               Airteagal 1

               Is é an seasamh atá le glacadh thar ceann an Aontais sa Chomhairle Idirnáisiúnta Grán vóta a chaitheamh i bhfabhar Airteagal 2(1), pointe (e), den Choinbhinsiún Trádála Gráin, a leasú trí phiseánaigh a chur leis an sainmhíniú ar ‘ghrán’ nó ‘gráin’, i gcomhréir leis an togra arna thíolacadh ag Rúnaíocht na Comhairle Idirnáisiúnta Grán an 14 Bealtaine 2021.

               Airteagal 2

               Dírítear an Cinneadh seo chuig an gCoimisiún.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        IO L 21, 27.1.1996, lch. 47.

                     (2)

                        Feidhmíonn an Chomhairle Idirnáisiúnta Grán ar bhonn na bliana airgeadais, bliain a mhaireann ón 1 Iúil go dtí an 30 Meitheamh.

                     (3)

                        IO L 21, 27.1.1996, lch. 47.

                     (4)

                        Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:AE:C:2014:2258, míreanna 63 agus 64.

                     (5)

                        Cinneadh 96/88/CE ón gComhairle an 19 Nollaig 1995 lenar fhormheas an Comhphobal Eorpach an Coinbhinsiún Trádála Gráin agus an Coinbhinsiún um Chúnamh Bia, lenar bunaíodh an Comhaontú Idirnáisiúnta Grán, 1995 (IO L 21, 27.1.1996, lch. 47).

                     (6)

                        An Chomhairle Idirnáisiúnta Grán, GC53/3 an 14 Bealtaine 2021, Iarscríbhinn 1.


               AN COIMISIÚN EORPACH
            An Bhruiséil,1.9.2021
            COM(2021) 499 final
            2021/0282(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh, thar ceann an Aontais Eorpaigh, laistigh de Chomhchoiste LEE maidir le leasú ar Phrótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse (Clár LIFE)
            (Téacs atá ábhartha maidir le LEE)

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gcinneadh lena mbunaítear an seasamh atá le glacadh thar ceann an Aontais i gComhchoiste LEE i ndáil leis an gCinneadh ón gComhchoiste a bhfuil sé beartaithe a ghlacadh a bhaineann le leasú ar Phrótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse

               2.Comhthéacs an togra

               2.1.Comhaontú LEE

               Leis an gComhaontú ar an Limistéar Eorpach Eacnamaíoch (‘Comhaontú LEE’) ráthaítear cearta agus oibleagáidí comhionanna laistigh den Mhargadh Inmheánach le haghaidh saoránach agus oibreoirí eacnamaíocha in LEE. Déantar foráil ann maidir le cuimsiú reachtaíochta de chuid an Aontais lena gcumhdaítear na ceithre shaoirse ar fud 30 Stát an Limistéir Eorpaigh Eacnamaíoch ina bhfuil Ballstáit an Aontais, an Iorua, an Íoslainn agus Lichtinstéin. Lena chois sin, cumhdaítear le Comhaontú LEE comhar i réimsí tábhachtacha eile amhail an taighde agus an fhorbairt, an t‑oideachas, beartas sóisialta, an comhshaol, cosaint tomhaltóirí, an turasóireacht agus an cultúr, a dtugtar beartais ‘tionlacain agus chothrománacha’ orthu i dteannta a chéile. Tháinig an Comhaontú i bhfeidhm an 1 Eanáir 1994. Is páirtí sa Chomhaontú é an tAontas Eorpach in éineacht lena Bhallstáit.

               2.2.Comhchoiste LEE

               Tá Comhchoiste LEE freagrach as Comhaontú LEE a bhainistiú. Is fóram é inar féidir tuairimí a bhaineann le feidhmiú Chomhaontú LEE a mhalartú. Is de chomhthoil a ghlactar cinntí an Chomhchoiste.  I gcomhréir le Conradh Liospóin, is í an tSeirbhís Eorpach Gníomhaíochta Seachtraí atá freagrach as ábhair LEE a chomhordú ar thaobh an Aontais.

               2.3.An gníomh atá beartaithe ag Comhchoiste LEE

               Meastar go nglacfaidh Comhchoiste LEE an Cinneadh ó Chomhchoiste LEE (‘an gníomh atá beartaithe’) maidir le leasú ar Phrótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse.

               Is é is cuspóir don ghníomh atá beartaithe comhar na bPáirtithe Conarthacha i gComhaontú LEE a leathnú chun rannpháirtíocht Stáit CSTE LEE sa Chlár don Chomhshaol agus do Ghníomhú ar son na hAeráide (LIFE) a chumhdach. Dá bhrí sin, déanfar Rialachán (AE) 2021/783 ó Pharlaimint na hEorpa agus ón gComhairle an 29 Aibreán 2021 lena mbunaítear an clár sin, agus lena n‑aisghairtear Rialachán (AE) 1293/2013
                  1
                a ionchorprú i gComhaontú LEE.

                  Ós rud é nár léirigh Lichtinstéin ná an Iorua gur spéis leo a bheith rannpháirteach i gClár LIFE, is leis an Íoslainn amháin a bhaineann an Dréachtchinneadh ó Chomhchoiste LEE.

               I gcomhréir le beartas buiséadach an Aontais, ní féidir a bheith rannpháirteach i ngníomhaíocht de chuid an Aontais go dtí go n‑íocfar an ranníocaíocht airgeadais chomhfhreagrach. Is féidir an ranníocaíocht a dhéanamh, áfach, tar éis ghlacadh an Dréachtchinnidh seo ón gComhairle agus tar éis don Choimisiún Eorpach glao an Aontais ar chistí a bhunú agus é a chur faoi bhráid Stáit CSTE LEE.

               Dá bhrí sin, chun an bhearna a líonadh le haghaidh na tréimhse idir an 1 Eanáir 2021 agus an t‑am a bhfaighfear an ranníocaíocht thuasluaite, beidh feidhm chúlghabhálach ag an Dréachtchinneadh ón gComhchoiste ón 1 Eanáir 2021 freisin. Leis an éifeacht chúlghabhálach sin, ní dhéantar difear do chearta ná d’oibleagáidí na ndaoine lena mbaineann, agus déantar prionsabal an ionchais dhlisteanaigh a urramú.

               Beidh an gníomh atá beartaithe ina cheangal ar na páirtithe i gcomhréir le hAirteagail 103 agus 104 de Chomhaontú LEE.

               3.An seasamh atá le glacadh thar ceann an Aontais

               Cuireann an Coimisiún an Dréachtchinneadh ó Chomhchoiste LEE faoi bhráid na Comhairle lena ghlacadh mar sheasamh ag an Aontas. Tá súil ag an gCoimisiún é a chur i láthair Chomhchoiste LEE a luaithe is féidir.

               Téitear thar an méid is féidir a mheas mar choigeartuithe teicniúla de réir bhrí Rialachán Uimh. 2894/94 ón gComhairle le hábhar agus cineál dhréacht an Chinnidh ó Chomhchoiste LEE atá i gceangal. Dá bhrí sin, is í an Chomhairle a bhunóidh seasamh an Aontais.

               4.Bunús dlí

               4.1.An bunús dlí atá leis an nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Áirítear leis an gcoincheap ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht atá i gceist. Áirítear leis freisin ionstraimí nach bhfuil éifeacht cheangailteach leo faoin dlí idirnáisiúnta, ach ‘a bhféadfadh tionchar cinntitheach a bheith acu ar ábhar na reachtaíochta a ghlacfaidh reachtas an Aontais Eorpaigh’
                  2
               .

               4.1.2.Feidhm maidir leis an gcás seo

               Is comhlacht é Comhchoiste LEE a cuireadh ar bun le comhaontú, eadhon Comhaontú LEE. An gníomh a iarrtar ar Chomhchoiste LEE a ghlacadh, is gníomh é a bhfuil éifeachtaí dlíthiúla leis. Beidh an gníomh atá beartaithe ina cheangal faoin dlí idirnáisiúnta i gcomhréir le hAirteagail 103 agus 104 de Chomhaontú LEE.

               Leis an ngníomh atá beartaithe ní fhorlíontar ná ní leasaítear creat institiúideach an Chomhaontaithe. Dá bhrí sin, is é Airteagal 218(9) CFAE an bunús dlí atá leis an nós imeachta maidir leis an gcinneadh atá beartaithe i gcomhar le hAirteagal 1(3) de Rialachán Uimh. 2894/94 ón gComhairle a bhaineann le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch.

               4.2.Bunús dlí substainteach

               4.2.1.Prionsabail

               An bunús dlí substainteach atá le cinneadh faoi Airteagal 218(9) CFAE, braitheann sé go príomha ar chuspóir agus ar ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh-chomhpháirt agus an ceann eile a shainaithint mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, eadhon an bunús dlí a éilítear de réir na príomhaidhme nó na príomh-chomhpháirte.

               4.2.2.Feidhm maidir leis an gcás seo

               Comhfhreagróidh an bunús dlí substainteach atá leis an gcinneadh atá beartaithe don bhunús dlí substainteach atá leis an ngníomh dlí a dhéanann sé a ionchorprú i gComhaontú LEE. Is ar Airteagal 192(1) CFAE, Teideal XX, Comhshaol, a bhunaítear Clár LIFE. Dá bhrí sin, is é Airteagal 192(1) CFAE an bunús dlí substainteach atá leis an gcinneadh atá beartaithe.

               4.3.Conclúid

               Ba cheart Airteagal 192(1) CFAE, i gcomhar le hAirteagal 218(9) CFAE agus Airteagal 1(3) de Rialachán Uimh. 2894/94 ón gComhairle a bhaineann le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch, a bheith ina mbunús dlí leis an gcinneadh atá beartaithe.

               5.Impleachtaí Buiséadacha

                  Déanfaidh an Íoslainn ranníocaíochtaí i leith Bhuiséad an Aontais. Socrófar an méid cruinn i gcomhréir le forálacha Chomhaontú LEE, tar éis ghlacadh an Dréachtchinnidh seo ón gComhairle.

               6.Foilsiú an ghnímh atá beartaithe

               Ós rud é go leasófar le gníomh Chomhchoiste LEE Prótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse , is iomchuí é a fhoilsiú in Iris Oifigiúil an Aontais Eorpaigh tar éis a ghlactha.

               2021/0282 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh, thar ceann an Aontais Eorpaigh, laistigh de Chomhchoiste LEE maidir le leasú ar Phrótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse

                  (Clár LIFE)

               (Téacs atá ábhartha maidir le LEE)

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe d’Airteagal 192(1) CFAE, i gcomhar le hAirteagal 218(9) de,

               Ag féachaint do Rialachán (CE) 2894/94 ón gComhairle an 28 Samhain 1994 a bhaineann le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch
                  3
               , agus go háirithe Airteagal 1(3) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Tháinig an Comhaontú ar an Limistéar Eorpach Eacnamaíoch
                  4
                (‘Comhaontú LEE’) i bhfeidhm an 1 Eanáir 1994.

               (2)De bhun Airteagal 98 de Chomhaontú LEE, féadfaidh Comhchoiste LEE a chinneadh Prótacal 31 a ghabhann le Comhaontú LEE, inter alia, a leasú, ina bhfuil forálacha maidir le comhar i réimsí ar leith lasmuigh de na ceithre shaoirse.

               (3)Tá Rialachán (AE) 2021/783 ó Pharlaimint na hEorpa agus ón gComhairle
                  5
                le hionchorprú i gComhaontú LEE.

               (4)Ba cheart, dá bhrí sin, Prótacal 31 (maidir le comhar i réimsí ar leith lasmuigh de na ceithre shaoirse) a ghabhann le Comhaontú LEE a leasú dá réir.

               (5)Ba cheart, dá bhrí sin, seasamh an Aontais i gComhchoiste LEE a bheith bunaithe ar an Dréachtchinneadh ó Chomhchoiste LEE a leagtar amach san Iarscríbhinn a ghabhann leis an gCinneadh seo,

               TAR ÉIS AN CINNEADH SEO A GHLACADH:

               Airteagal 1

               An seasamh atá le glacadh, thar ceann an Aontais, laistigh de Chomhchoiste LEE i ndáil leis an leasú atá beartaithe ar Phrótacal 31 (maidir le comhar i réimsí ar leith lasmuigh de na ceithre shaoirse) a ghabhann le Comhaontú LEE, bunófar é ar an dréachtchinneadh ó Chomhchoiste LEE atá i gceangal leis an gCinneadh seo.

               Airteagal 2

               Tiocfaidh an Cinneadh seo i bhfeidhm ar dháta a ghlactha.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        IO L 172, 17.5.2021, lch. 53.

                     (2)

                        Breithiúnas ón gCúirt Bhreithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (3)

                        IO L 305, 30.11.1994, lgh. 6-8.

                     (4)

                        IO L 1, 3.1.1994, lch. 3.

                     (5)

                        Rialachán (AE) 2021/783 ó Pharlaimint na hEorpa agus ón gComhairle an 29 Aibreán 2021 lena mbunaítear Clár don Chomhshaol agus do Ghníomhú ar son na hAeráide (LIFE), agus lena n-aisghairtear Rialachán (AE) Uimh. 1293/2013, IO L 172, 17.5.2021, lch. 53.

    ---documentbreak---

               AN COIMISIÚN EORPACH
            An Bhruiséil,1.9.2021
            COM(2021) 499 final
            IARSCRÍBHINN
            a ghabhann leis an
            Togra le haghaidh CINNEADH ÓN gCOMHAIRLE
            maidir leis an seasamh atá le glacadh, thar ceann an Aontais Eorpaigh, laistigh de Chomhchoiste LEE maidir le leasú ar Phrótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse (Clár LIFE)

               IARSCRÍBHINN

               CINNEADH Ó CHOMHCHOISTE LEE

               Uimh […]

               an […]

               lena leasaítear Prótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse

               TÁ COMHCHOISTE LEE,

               Ag féachaint don Chomhaontú ar an Limistéar Eorpach Eacnamaíoch (‘Comhaontú LEE’), agus go háirithe Airteagail 86 agus 98 de,

               De bharr an mhéid seo a leanas:

               (1)Is iomchuí comhar na bPáirtithe Conarthacha i gComhaontú LEE a leathnú chun Rialachán (AE) 2021/783 ó Pharlaimint na hEorpa agus ón gComhairle an 29 Aibreán 2021 lena mbunaítear Clár don Chomhshaol agus do Ghníomhú ar son na hAeráide (LIFE), agus lena n‑aisghairtear Rialachán (AE) 1293/2013 a chumhdach
                  1
               .

               (2)Maidir le rannpháirtíocht Stáit CSTE sna gníomhaíochtaí a thagann as Rialachán (AE) 2021/783, is iomchuí go gcuirfear an rannpháirtíocht sin ar bun ón 1 Eanáir 2021, gan beann ar an tráth a ghlacfar an Cinneadh seo nó má thugtar fógra faoi chomhlíonadh na gceanglas bunreachtúil le haghaidh an Chinnidh seo, más ann dóibh, tar éis an 10 Iúil 2021.

               (3)Ba cheart d’eintitis atá bunaithe i Stáit CSTE a bheith i dteideal páirt a ghlacadh i ngníomhaíochtaí a thosóidh roimh theacht i bhfeidhm an Chinnidh seo. Na costais a thabhaítear i leith na ngníomhaíochtaí sin, a gcuirfear tús lena gcur chun feidhme tar éis an 1 Eanáir 2021, féadfar iad a mheas a bheith incháilithe faoi na coinníollacha céanna is infheidhme maidir leis na costais a thabhaíonn eintitis atá bunaithe i mBallstáit an Aontais ar choinníoll go dtiocfaidh an Cinneadh seo i bhfeidhm roimh dheireadh na gníomhaíochta lena mbaineann.

               (4)Leagtar amach i gComhaontú LEE, agus go háirithe in Airteagal 81 de, na coinníollacha maidir le rannpháirtíocht Stáit CSTE agus a gcuid institiúidí, gnóthas, eagraíochtaí agus náisiúnach i gcláir an Aontais Eorpaigh.

               (5)Ba cheart, dá bhrí sin, Prótacal 31 a ghabhann le Comhaontú LEE a leasú dá réir, chun gur féidir an comhar leathnaithe sin a bheith ann ón 1 Eanáir 2021,

               TAR ÉIS AN CINNEADH SEO A GHLACADH:

               Airteagal 1

               Cuirtear an méid seo a leanas le mír 7 d’Airteagal 3 de Phrótacal 31 a ghabhann le Comhaontú LEE:

               ‘(f)Gníomhartha Comhphobail a thiocfaidh i bhfeidhm ón 1 Eanáir 2021:

               -32021 R 0783: Rialachán (AE) 2021/783 ó Pharlaimint na hEorpa agus ón gComhairle an 29 Aibreán 2021 lena mbunaítear Clár don Chomhshaol agus do Ghníomhú ar son na hAeráide (LIFE), agus lena n‑aisghairtear Rialachán (AE) Uimh. 1293/2013 (IO L 172, 17.5.2021, lch. 53).

               Na costais a thabhaítear i leith na ngníomhaíochtaí a gcuirfear tús lena gcur chun feidhme tar éis an 1 Eanáir 2021, féadfar iad a mheas a bheith incháilithe amhail ó thúsdáta na gníomhaíochta a shocraítear sa chomhaontú deontais nó sa chinneadh deontais lena mbaineann, faoi na coinníollacha a leagtar síos ann, ar choinníoll go dtiocfaidh Cinneadh Uimh. XX/2021 ó Chomhchoiste LEE an xx 2021 [an Cinneadh seo] i bhfeidhm roimh dheireadh na gníomhaíochta.’

               Díolmhófar Lichtinstéin agus an Íoslainn ó bheith rannpháirteach sa chlár seo agus ón ranníocaíocht airgeadais a bhaineann leis.’

               Airteagal 2

               Tiocfaidh an Cinneadh seo i bhfeidhm an lá tar éis an fhógra dheireanaigh faoi Airteagal 103(1) de Chomhaontú LEE
                  2*.

               Beidh feidhm aige ón 1 Eanáir 2021.

               Airteagal 3

               Foilseofar an Cinneadh seo i Roinn LEE, agus i bhForlíonadh LEE d'Iris Oifigiúil an Aontais Eorpaigh.

               Arna dhéanamh sa Bhruiséil, […].

                  Thar ceann Chomhchoiste LEE

                  An tUachtarán

                  […]

                  Rúnaithe

                  Chomhchoiste LEE

                  […]

                     (1)

                        IO L 172, 17.5.2021, lch. 53.

                     (2)
                  *
                        [Ní shonraítear aon cheanglas bunreachtúil.] [Sonraítear ceanglais bhunreachtúla.]


               AN COIMISIÚN EORPACH
            An Bhruiséil,2.9.2021
            COM(2021) 533 final
            2021/0284(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh, thar ceann an Aontais Eorpaigh, laistigh de Chomhchoiste LEE i dtaca le Prótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse a leasú (Clár EU4Health)
            (Téacs atá ábhartha maidir le LEE)

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gcinneadh lena mbunaítear an seasamh atá le glacadh thar ceann an Aontais i gComhchoiste LEE i gcomhar leis an gCinneadh ón gComhchoiste a bhfuil sé beartaithe a ghlacadh agus a bhaineann le leasú ar Phrótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse

               2.Comhthéacs an togra

               2.1.Comhaontú LEE

               Leis an gComhaontú ar an Limistéar Eorpach Eacnamaíoch (‘Comhaontú LEE’) ráthaítear cearta agus oibleagáidí comhionanna laistigh den Mhargadh Inmheánach do shaoránaigh agus d’oibreoirí eacnamaíocha in LEE. Déantar foráil ann maidir le cuimsiú reachtaíochta de chuid an Aontais lena gcumhdaítear na ceithre shaoirse ar fud na 30 Stát in LEE, mar atá na Ballstáit den Aontas, an Iorua, an Íoslainn agus Lichtinstéin. Thairis sin, cumhdaítear le Comhaontú LEE comhar i réimsí tábhachtacha eile amhail taighde agus forbairt, oideachas, beartas sóisialta, an comhshaol, cosaint tomhaltóirí, turasóireacht agus cultúr, a dtugtar beartais ‘tionlacain agus chothrománacha’ orthu i dteannta a chéile. Tháinig an Comhaontú i bhfeidhm an 1 Eanáir 1994. Is páirtí sa Chomhaontú é an tAontas Eorpach in éineacht lena Bhallstáit.

               2.2.Comhchoiste LEE

               Tá Comhchoiste LEE freagrach as Comhaontú LEE a bhainistiú. Is fóram é chun tuairimí a bhaineann le feidhmiú Chomhaontú LEE a mhalartú. Is de chomhthoil a ghlactar cinntí ón gComhchoiste.  I gcomhréir le Conradh Liospóin, is í an tSeirbhís Eorpach Gníomhaíochta Seachtraí atá freagrach as ábhair LEE a chomhordú ar thaobh an Aontais.

               2.3.An gníomh atá beartaithe ag Comhchoiste LEE

               Táthar ag súil go nglacfaidh Comhchoiste LEE an Cinneadh ó Chomhchoiste LEE (‘an gníomh atá beartaithe’) maidir le leasú ar Phrótacal 31 a ghabhann le Comhaontú LEE, i dtaca le comhar i réimsí ar leith lasmuigh de na ceithre shaoirse.

               Is é is cuspóir don ghníomh atá beartaithe comhar na bPáirtithe Conarthacha i gComhaontú LEE a leathnú chun rannpháirtíocht Stáit CSTE LEE sa Chlár do ghníomhaíochtaí an Aontais i réimse na sláinte (‘Clár EU4Health’) don tréimhse 2021‑2027 a chumhdach. Dá bhrí sin, déanfar Rialachán (AE) 2021/522 ó Pharlaimint na hEorpa agus ón gComhairle an 24 Márta 2021 lena mbunaítear Clár do ghníomhaíochtaí an Aontais i réimse na sláinte (‘Clár EU4Health’), agus lena n‑aisghairtear Rialachán (AE) Uimh. 282/2014
                  1
                a ionchorprú i gComhaontú LEE.

                  Ós rud é nár léirigh Lichtinstéin gur spéis léi a bheith rannpháirteach sa Chlár EU4Health, baineann an dréacht-Chinneadh ó Chomhchoiste LEE leis an Iorua agus an Íoslainn amháin.

               I gcomhréir le beartas buiséadach an Aontais, ní féidir a bheith rannpháirteach in aon chor i ngníomhaíocht de chuid an Aontais go dtí go n‑íocfar an ranníocaíocht airgeadais chomhfhreagrach. Is féidir an ranníocaíocht a dhéanamh, áfach, tar éis ghlacadh an dréacht-Chinnidh seo ón gComhairle agus tar éis do ghlao an Aontais ar chistí, arna bhunú ag an gCoimisiún Eorpach, a bheith curtha faoi bhráid Stáit CSTE LEE.

               Dá bhrí sin, chun an bhearna a líonadh le haghaidh na tréimhse idir an 1 Eanáir 2021 agus an t-am a gheofar an ranníocaíocht thuasluaite, beidh feidhm chúlghabhálach ag an dréacht-Chinneadh ón gComhchoiste ón 1 Eanáir 2021 ar aghaidh. Leis an éifeacht chúlghabhálach sin, ní dhéantar difear do chearta ná d’oibleagáidí na ndaoine lena mbaineann, agus déantar prionsabal an ionchais dhlisteanaigh a urramú.

               Beidh an gníomh atá beartaithe ina cheangal ar na páirtithe i gcomhréir le hAirteagail 103 agus 104 de Chomhaontú LEE.

               3.An seasamh atá le glacadh thar ceann an Aontais

               Cuireann an Coimisiún an dréacht-Chinneadh ó Chomhchoiste LEE faoi bhráid na Comhairle lena ghlacadh mar sheasamh an Aontais. Tá súil ag an gCoimisiún é a chur i láthair Chomhchoiste LEE a luaithe is féidir.

               Maidir le hábhar agus cineál dhréacht an Chinnidh ó Chomhchoiste LEE atá i gceangal, téitear thar an méid ar féidir a mheas nach bhfuil ann ach coigeartuithe teicniúla de réir Rialachán Uimh. 2894/94 ón gComhairle. Is í an Chomhairle, dá bhrí sin, a bhunóidh seasamh an Aontais.

               4.Bunús dlí

               4.1.An bunús dlí don nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Áirítear leis an gcoincheap ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht atá i gceist. Áirítear leis freisin ionstraimí nach bhfuil éifeacht cheangailteach leo faoin dlí idirnáisiúnta, ach ‘a bhféadfadh tionchar cinntitheach a bheith acu ar ábhar na reachtaíochta a ghlacfaidh reachtas an Aontais Eorpaigh’
                  2
               .

               4.1.2.Feidhm maidir leis an gcás seo

               Is comhlacht é Comhchoiste LEE a cuireadh ar bun le comhaontú, eadhon Comhaontú LEE. An gníomh a iarrtar ar Chomhchoiste LEE a ghlacadh, is gníomh é a bhfuil éifeachtaí dlíthiúla leis. Beidh an gníomh atá beartaithe ceangailteach faoin dlí idirnáisiúnta i gcomhréir le hAirteagail 103 agus 104 de Chomhaontú LEE.

               Leis an ngníomh atá beartaithe ní fhorlíontar ná ní leasaítear creat institiúideach an Chomhaontaithe. Dá bhrí sin, is é Airteagal 218(9) CFAE an bunús dlí don nós imeachta maidir leis an gcinneadh atá beartaithe i gcomhar le hAirteagal 1(3) de Rialachán Uimh. 2894/94 ón gComhairle maidir le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch.

               4.2.Bunús dlí substainteach

               4.2.1.Prionsabail

               An bunús dlí substainteach atá le cinneadh faoi Airteagal 218(9) CFAE, braitheann sé go príomha ar chuspóir agus ar ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh‑chomhpháirt agus an ceann eile mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, eadhon an bunús dlí a éilítear de réir na príomhaidhme nó na príomh‑chomhpháirte.

               4.2.2.Feidhm maidir leis an gcás seo

               Comhfhreagróidh an bunús dlí substainteach atá leis an gcinneadh atá beartaithe don bhunús dlí substainteach atá leis an ngníomh dlí a dhéanann sé a ionchorprú i gComhaontú LEE. Tá an Clár EU4Health bunaithe ar Airteagal 168(5) CFAE, Teideal XIV, Sláinte Phoiblí. Dá bhrí sin, is é Airteagal 168(5) CFAE an bunús dlí substainteach le haghaidh an chinnidh atá beartaithe.

               4.3.Conclúid

               Ba cheart Airteagal 168(5) CFAE, i gcomhar le hAirteagal 218(9) CFAE agus Airteagal 1(3) de Rialachán Uimh. 2894/94 ón gComhairle a bhaineann le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch, a bheith ina mbunús dlí le haghaidh an chinnidh atá beartaithe.

               5.Impleachtaí Buiséadacha

                  Déanfaidh an Íoslainn agus an Iorua ranníocaíocht i leith Bhuiséad an Aontais. Socrófar an méid cruinn i gcomhréir le forálacha Chomhaontú LEE, tar éis ghlacadh an dréacht-Chinnidh seo ón gComhairle.

               6.Foilsiú an ghnímh atá beartaithe

               Prótacal 31 a ghabhann le Comhaontú LEE maidir le comhar i réimsí ar leith lasmuigh de na ceithre shaoirse, ós rud é go leasófar é le gníomh Chomhchoiste LEE is iomchuí é a fhoilsiú in Iris Oifigiúil an Aontais Eorpaigh tar éis a ghlactha.

               2021/0284 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh, thar ceann an Aontais Eorpaigh, laistigh de Chomhchoiste LEE i dtaca le Prótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse a leasú

                  (Clár EU4Health)

               (Téacs atá ábhartha maidir le LEE)

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 168(5) CFAE i gcomhar le hAirteagal 218(9) de,

               Ag féachaint do Rialachán (CE) 2894/94 ón gComhairle an 28 Samhain 1994 maidir le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch
                  3
               , agus go háirithe Airteagal 1(3) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Tháinig an Comhaontú ar an Limistéar Eorpach Eacnamaíoch
                  4
                (‘Comhaontú LEE’) i bhfeidhm an 1 Eanáir 1994.

               (2)De bhun Airteagal 98 de Chomhaontú LEE, féadfaidh Comhchoiste LEE a chinneadh Prótacal 31 a ghabhann le Comhaontú LEE, inter alia, a leasú, ina bhfuil forálacha maidir le comhar i réimsí ar leith lasmuigh de na ceithre shaoirse.

               (3)Tá Rialachán (AE) 2021/522 ó Pharlaimint na hEorpa agus ón gComhairle
                  5
                le hionchorprú i gComhaontú LEE.

               (4)Ba cheart, dá bhrí sin, Prótacal 31 (maidir le comhar i réimsí ar leith lasmuigh de na ceithre shaoirse) a ghabhann le Comhaontú LEE a leasú dá réir sin.

               (5)Ba cheart, dá bhrí sin, seasamh an Aontais i gComhchoiste LEE a bheith bunaithe ar an dréacht-Chinneadh ó Chomhchoiste LEE a leagtar amach san Iarscríbhinn a ghabhann leis an gCinneadh seo,

               TAR ÉIS AN CINNEADH SEO A GHLACADH:

               Airteagal 1

               An seasamh atá le glacadh thar ceann an Aontais laistigh de Chomhchoiste LEE i ndáil leis an leasú atá beartaithe ar Phrótacal 31 a ghabhann le Comhaontú LEE (maidir le comhar i réimsí ar leith lasmuigh de na ceithre shaoirse), beidh sé bunaithe ar an dréachtchinneadh ó Chomhchoiste LEE atá i gceangal leis an gCinneadh seo.

               Airteagal 2

               Tiocfaidh an Cinneadh seo i bhfeidhm ar dháta a ghlactha.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        IO L 107, 26.3.2021, lch. 1.

                     (2)

                        Breithiúnas ón gCúirt Bhreithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (3)

                        IO L 305, 30.11.1994, lgh. 6-8.

                     (4)

                        IO L 1, 3.1.1994, lch. 3.

                     (5)

                        Rialachán (AE) 2021/522 ó Pharlaimint na hEorpa agus ón gComhairle an 24 Márta 2021 lena mbunaítear Clár do ghníomhaíochtaí an Aontais i réimse na sláinte (‘Clár EU4Health’) don tréimhse 2021-2027, agus lena n‑aisghairtear Rialachán (AE) Uimh. 282/2014, IO L 107, 26.3.2021, lch. 1.

    ---documentbreak---

               AN COIMISIÚN EORPACH
            An Bhruiséil,2.9.2021
            COM(2021) 533 final
            IARSCRÍBHINN
            a ghabhann leis an
            Togra le haghaidh CINNEADH ÓN gCOMHAIRLE
            maidir leis an seasamh atá le glacadh, thar ceann an Aontais Eorpaigh, laistigh de Chomhchoiste LEE i dtaca le Prótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse a leasú (Clár EU4Health)

               IARSCRÍBHINN

               CINNEADH Ó CHOMHCHOISTE LEE

               Uimh. [...]

               an [...]

               lena leasaítear Prótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse

               TÁ COMHCHOISTE LEE,

               Ag féachaint don Chomhaontú ar an Limistéar Eorpach Eacnamaíoch (‘Comhaontú LEE’), agus go háirithe Airteagail 86 agus 98 de,

               De bharr an mhéid seo a leanas:

               (1)Is iomchuí comhar na bPáirtithe Conarthacha i gComhaontú LEE a leathnú chun Rialachán (AE) 2021/522 ó Pharlaimint na hEorpa agus ón gComhairle an 24 Márta 2021 lena mbunaítear Clár do ghníomhaíochtaí an Aontais i réimse na sláinte (‘Clár EU4Health’) don tréimhse 2021‑2027, agus lena n‑aisghairtear Rialachán (AE) Uimh. 282/2014
                  1
               a chumhdach.

               (2)Maidir le rannpháirtíocht Stáit CSTE sna gníomhaíochtaí atá mar thoradh ar Rialachán (AE) 2021/522, is iomchuí go gcuirfear an rannpháirtíocht sin ar bun ón 1 Eanáir 2021, gan beann ar an tráth a ghlacfar an Cinneadh seo nó má thugtar fógra maidir le comhlíonadh na gceanglas bunreachtúil le haghaidh an Chinnidh seo, más ann dóibh, tar éis an 10 Iúil 2021.

               (3)Ba cheart eintitis a bunaíodh i Stáit CSTE a bheith i dteideal páirt a ghlacadh i ngníomhaíochtaí lena gcuirfear tús roimh theacht i bhfeidhm an Chinnidh seo. Na costais a thabhaítear i leith na ngníomhaíochtaí sin, a gcuirtear tús lena gcur chun feidhme tar éis an 1 Eanáir 2021, is féidir a mheas gur costais iad atá incháilithe faoi na coinníollacha céanna is infheidhme maidir leis na costais a thabhaíonn eintitis a bunaíodh i mBallstáit den Aontas ar choinníoll go dtiocfaidh an Cinneadh seo i bhfeidhm roimh dheireadh na gníomhaíochta lena mbaineann.

               (4)I gComhaontú LEE agus go háirithe in Airteagal 81 de, leagtar amach coinníollacha maidir le rannpháirtíocht Stáit CSTE agus rannpháirtíocht a n‑institiúidí, a ngnóthas, a n‑eagraíochtaí agus a náisiúnach i gcláir an Aontais Eorpaigh.

               (5)Ba cheart, dá bhrí sin, Prótacal 31 a ghabhann le Comhaontú LEE a leasú chun go mbeidh an comhar leathnaithe sin ann ón 1 Eanáir 2021.

               TAR ÉIS AN CINNEADH SEO A GHLACADH:

               Airteagal 1

               Cuirtear an fhleasc seo a leanas le mír 1 d’Airteagal 16 de Phrótacal 31 a ghabhann le Comhaontú LEE:

               ‘-32021 R 0522: Rialachán (AE) 2021/522 ó Pharlaimint na hEorpa agus ón gComhairle an 24 Márta 2021 lena mbunaítear Clár do ghníomhaíochtaí an Aontais i réimse na sláinte (‘Clár EU4Health’) don tréimhse 2021‑2027, agus lena n‑aisghairtear Rialachán (AE) Uimh. 282/2014 (IO L 107, 26.3.2021, lch. 1).

               Na costais a thabhaítear i leith na ngníomhaíochtaí a gcuirtear tús lena gcur chun feidhme tar éis an 1 Eanáir 2021, is féidir a mheas gur costais iad atá incháilithe incháilithe amhail ó dháta tosaigh na gníomhaíochta a shocraítear sa chomhaontú deontais nó sa chinneadh deontais lena mbaineann, faoi na coinníollacha a leagtar síos ann, ar choinníoll go dtiocfaidh Cinneadh Uimh. XX/2021 ó Chomhchoiste LEE an xx 2021 [an Cinneadh seo] i bhfeidhm roimh dheireadh na gníomhaíochta.

               Díolmhófar Lichtinstéin ó bheith rannpháirteach sa chlár seo agus ón ranníocaíocht airgeadais a bhaineann leis.’

               Airteagal 2

               Tiocfaidh an Cinneadh seo i bhfeidhm an lá tar éis an fhógra dheireanaigh faoi Airteagal 103(1) de Chomhaontú LEE
                  2*.

               Beidh feidhm aige ón 1 Eanáir 2021.

               Airteagal 3

               Foilseofar an Cinneadh seo i Roinn LEE, agus i bhForlíonadh LEE, d’Iris Oifigiúil an Aontais Eorpaigh.

               Arna dhéanamh sa Bhruiséil, […].

                  Thar ceann Chomhchoiste LEE

                  An tUachtarán

                  […]

                  Rúnaithe

                  Chomhchoiste LEE

                  […]

                     (1)

                        IO L 107, 26.3.2021, lch. 1.

                     (2)
                  *
                        [Ní shonraítear aon cheanglas bunreachtúil.] [Sonraítear ceanglais bhunreachtúla.]